En el marc del projecte 'Catalunya des dels arxius: esdeveniments i festes populars digitals'
Col·lecció ciutadana d'imatges.
Imatge cedida per Antoni Martí.
En aquest tercer capítol, la Xarxa d'Arxius Comarcals, vol retre un petit homenatge al món del treball.
Als seus oficis, a les reivindicacions i lluites obreres, als seus espais de confraternització, amistat i oci, perquè el treball, en definitiva, dona significació i identitat a una part essencial de les nostres vides.
Us convidem a celebrar amb nosaltres aquest Primer de Maig amb una selecció d'àmbits temàtics conformats per articles, exposicions virtuals, documents i imatges relacionats amb el món del treball.
La pesca a l'almadrava, un ofici desaparegut al Maresme de l'Arxiu Comarcal del Maresme
Amb motiu del dia del treball recordem aquest ofici pesquer oblidat.
Terra pagesa i bressol del cooperativisme de l'Arxiu Comarcal de la Conca de Barberà
Exposició virtual que mostra l'important paper que ha tingut la pagesia a la Conca de Barberà, a més de ser el bressol del cooperativisme.
La indústria tèxtil a Santa Coloma de Farners de l'Arxiu Comarcal de la Selva
Exposició centrada, com a context històric genèric, en la immediata postguerra i el primer franquisme (1939-1959) i, pel que fa a Santa Coloma, en l'impacte que hi va tenir la indústria tèxtil.
"Qui de jove no treballa, de vell dorm a la palla" de l'Arxiu Comarcal de l'Anoia
Imatges d'oficis que s'exercien a Igualada a principis del segle XX i que han desaparegut o han canviat.
Les imatges s'acompanyen d'una cerca documental de refranys que hi fan referència.
Dia del Treball: un record als oficis de pagès desapareguts! de l'Arxiu Comarcal de l'Alt Empordà
La globalització ha fet estralls en la desaparició de bona part de la pagesia tradicional del país; oficis com pastors, esquiladors d'ovelles, carboners, mossos de pagès, llenyataires, segadors, etc. han passat a ser poc més que records!
Commemoració de la Festa del Treball de l'Arxiu Comarcal d'Osona
1 de maig de 2020, Festa del Treball, un altre esdeveniment que a causa de la crisi sanitària hem de viure d'una altre manera.
Oficis desapareguts al Pallars Jussà
Sobre els antics oficis del Pallars Jussà.
El món del treball a l'Arxiu Comarcal del Baix Llobregat
Amb motiu del Primer de Maig us mostrem diferents recursos en línia de l'Arxiu Comarcal del Baix Llobregat sobre el món del treball.
"Coneixes aquesta marca?" de l'Arxiu Comarcal de l'Anoia
Mostra de la imatge corporativa d'algunes empreses igualadines del sector tèxtil, des de final de segle XIX als anys 80 del segle XX.
Mostra de fotografies del vendrellenc Jaume Domingo Mulet, que són dipositades a l'Arxiu Comarcal del Baix Penedès, d'antics oficis que hi havia a la vila del Vendrell
Molt més que muntanyes, boscos i prats.
L'Arxiu Comarcal de l'Alt Urgell il·lustra una comarca industrial d'abast internacional
L'Alt Urgell és una comarca amb una destacada presència industrial.
L'Arxiu obre l'aparador de la seva història i del seu present amb a prop de 1.000 documents a través de dues exposicions, un recull de premsa i un repertori bibliogràfic.
Lluites i reivindicacions del moviment obrer:
Record de la repressió del món obrer durant el franquisme de l'Arxiu Històric de Lleida
A través del fons del Govern Civil (Secció d'Ordre Públic) es fa un breu repàs de la documentació que testimonia la repressió exercida pel franquisme sobre els obrers pel fet d'haver estat afiliats a un sindicat o associació de treballadors, o ja a les darreries per manifestar-se amb motiu de la festivitat de l'1 de maig.
Jornada laboral de 8 hores de l'Arxiu General d'Aran
Els treballadors de la Central de salt de Cledes, Les, aconsegueixen aquesta fita el 19 d'octubre de 1936.
Conflictes laborals al Ripollès.
Entre els anys 1970 i 1980, el món econòmic ripollès va patir la destrucció de llocs de treball al sector tèxtil que va significar l'inici del declivi de la vida econòmica i laboral de les colònies tèxtils...
Primer de maig des de l'Arxiu Comarcal de l'Alt Penedès
Us convidem a consultar algunes notícies i imatges sobre el 1er de maig.
L'1 de maig a Vilanova i la Geltrú de l'Arxiu Comarcal del Garraf
Les mobilitzacions socials i el camí cap a la democràcia a la Vilanova dels anys setanta.
Reviu amb l'Arxiu Comarcal de la Ribera d'Ebre la romeria a Sant Jeroni, de Móra d'Ebre, de l'any 1974
La romeria es celebra l'1 de maig i es tracta d'una de les més tradicionals i concorregudes de la Ribera d'Ebre.
La Fira de Cinquagesma i la Fira de Mercat al carrer de l'1 de maig a la Bisbal d'Empordà de l'Arxiu Comarcal del Baix Empordà
La Fira de Cinquagesma (dilluns de Pentecosta) es celebrà a la Bisbal des del segle XV i fins la dècada de 1950.
El 1991 es reinventà aquesta Fira amb el nom de Fira de Mercat, i es celebra l'1 de maig.
Presentem una tria de documents de diferents fons de l'Arxiu Comarcal del Baix Empordà.
40 anys de la Fira de l'1 de Maig a Olot (1980-2020)
Selecció de quaranta fotografies d'activitats relacionades amb la Fira de l'1 de Maig a Olot entre els anys 1980 i 2020, procedents dels fons i col·leccions de l'Arxiu Comarcal de la Garrotxa.
L'Arxiu Comarcal de la Noguera ofereix l'exposició virtual "La Fira de Balaguer"
Viu la Fira a través de les imatges de l'Arxiu!
Una festivitat del Primer de Maig popular a Banyoles de l'Arxiu Comarcal del Pla de l'Estany
La celebració del Primer de Maig a Banyoles.
Enguany, amb el confinament provocat per l'actual pandèmia, les festes de Sant Isidre no es poden celebrar.
Des de l'Arxiu Històric de Girona hem creat una exposició virtual amb algunes imatges procedents del fons de la Cambra Agrària de Girona que mostren com la pagesia de les nostres comarques celebrava anys enrere la seva festa patronal.